सोमवार सुबह भारत की पूरी टीम 





572 रन बनाकर आउट हुई और इस तरह ऑस्ट्रेलिया पर उन्होंने 192 रनों की बढ़त ले ली.जवाब में ऑस्ट्रेलियाई टीम दूसरी पारी में भारतीय स्पिनरों के जाल में फंस गई और नौ विकेट सिर्फ 175 रनों पर खो दिए.लेकिन आखिरी जोड़ी की मदद से ऑस्ट्रेलिया खेल को पांचवे दिन तक ले जाने में सफल रही.चौथे दिन का खेल समाप्त होने वक्त कंगारुओं का स्कोर था नौ विकेट पर 232 रन और उन्होंने भारत पर 40 रनों की बढ़त बना ली थी.भारतीय आक्रमण में ऑफ स्पिनर रवि अश्विन एक बार फिर चमके और उन्होंने दूसरी पारी में 96 रन देकर पांच विकेट लिए. वहीं हरभजन सिंह और रविंद्र जडेजा को दो-दो विकेट मिले हैं.सोमवार सुबह भारत ने 515/8 के स्कोर से धोनी और भुवनेश्वर कुमार ने आगे खेलना शुरु किया.भारत के खिलाड़ी सुबह के खेल में कुल स्कोर को 572 तक ही ले जा पाए. 





कप्तान धोनी ने 224 रनों की शानदार पारी खेलकर पैटिंसन की गेंद पर आउट हुए.धोनी ने 265 गेंदों में 24 चौके और छह छक्के लगाए. भुवनेश्वर कुमार ने भी 38 रनों का योगदान दिया.



मैच का स्कोरकार्डऑस्ट्रेलिया ने अपनी दूसरी पारी की शुरुआत कॉवन और वाटसन के साथ की.पहली पारी की तरह अश्विन ने भारत को शुरुआती सफलता दिलाई. वाटसन 17 रन बनाकर आउट हुए. 32 रनों पर खेल रहे कोवन को भी अश्विन ने ही पवेलियन लौटाया. जबकि पीटर ह्यूज़ तो खाता भी नहीं खोल पाए और जडेजा की गेंद पर आउट हो गए.इसके बाद हरभदन सिंह ने वार्नर और वेड को आउट कर ऑस्ट्रेलिया के पांच विकेट गिरा दिए. उस वक्त टीम का स्कोर था 121 रन.छठा विकेट कप्तान माइकल क्लार्क का गिरा जिन्हें अश्विन ने पवेलियन का रास्ता दिखाया.वहीं जडेजा ने सिडल को बोल्ट आउट कर मेहमान टीम का सांतवां विकेट लिया.पहली पारी में सात विकेट लेने वाले अश्विन ने पैटिंसन को स्लिप में कैच करवाकर पवेलियन भेजा और ऑस्ट्रेलिया को आठवां झटका दिया.अश्विन ने मिशेल स्टार्क को तेंदुलकर के हाथों कैच करवाया और पारी में अपने पांच विकेट पूरे किए.इससे पहले रविवार को तीसरे दिन भारत की ओर से सचिन तेंदुलकर और विराट कोहली ने अच्छी पारियाँ खेली थीं.इस मैच में ऑस्ट्रेलिया ने अपनी पहली पारी में कुल 380 रन बनाए थे जिसमें कप्तान माइकल क्लार्क का शतक शामिल था. जबकि भारत की ओर से अश्विन ने सात विकेट लिए थे.